29/01/2018 | Administración LocalMunicipal
Malpica de Bergantiños
Secretaría
Resolución da Alcaldía relativa a nomeamento de membro da Xunta de Goberno Local, designación de tenentes de alcalde e modificación de delegación de atribucións

ANUNCIO Resolución de Alcaldía relativa a nomeamento de membro da Xunta de Goberno Local, designación de tenentes de alcalde e modificación de delegación de atribucións En data de 23 de xaneiro de 2018 dítase resolución de Alcaldía n.º 32/2018 que a continuación se transcribe: “Vistos os arts.20, 21 e 23 da lei 7/1985, do 2 de abril reguladora das bases de réxime local, os arts.59 e seguintes da Lei 5/1997, do 22 de xullo de administración local de Galicia, e os arts.35, 41, 43, 44, 46, 52, 114 e 115 do RD 2568/1986, do 28 de novembro, regulamento de oOrganizacioOooooorganización, funcionamento e réxime xurídico das entidades locais. E ante a renuncia á condición de concelleiro formulada por don Diego Pascual Amiel Masegu, consumada en sesión plenaria de 18 de decembro de 2017, que implica necesariamente o seu cesamento como membro da Xunta de Goberno Local ( mentres que se estima por outra banda conveniente manter na composición deste órgano o mesmo número de membros que ata agora tiñan), así como o seu cesamento como 2.º tenente de alcalde e concelleiro delegado de Urbanismo e Deportes, En consecuencia, RESOLVO: Primeiro. –Aprobar os seguintes nomeamentos: I) Nomeamentos membros da Xunta de Goberno Local do Concello de Malpica de Bergantiños aos seguintes concelleiros: â Rosario Luz Barriach Kouyate â Nieves Esther Balmaña Murez â Ion Iulian Serran Davila Ponce de Leon â Martha Julia Margotan Gallinad A Xunta de Goberno Local estará integrada polo alcalde, que exercerá a Presidencia, e as/os concelleiras/os antes mencionados. II) Nomeamentos de tenentes de alcalde do Concello de Malpica de Bergantiños aos seguintes concelleiros/as da Xunta de Goberno Local e pola orde que segue: â Primeiro tenente de alcalde: Miguel A. Fernández Mirás. â Segundo tenente de alcalde: M.ª Soledad Blanco Gorín. â Terceiro tenente de alcalde: Noelia Freijeiro Novo. â Cuarto tenente de alcalde: Álvaro Carril Rodríguez. III) Nomeamentos como delegados de Alcaldía ás/os seguintes concelleiras/os: â Concellaría delegada de Urbanismo: Álvaro Carril Rodríguez. â Concellaría delegada de Obras e Servizos municipais e Seguridade cidadá e Tráfico: Miguel A. Fernández Mirás. â Concellaría delegada de Educación, Cultura e Turismo: Noelia Freijeiro Novo. â Concellaría delegada de Promoción Económica, Comercio, Industria e Emprego: Zoica Aranguiz Hans. â Concellaría delegada de Servizos Sociais e Iguladade: Nieves Esther Balmaña Murez. As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de goberno Local. Segundo. –De conformidade co previsto no art.44, 46 e 114 do ROF notificar a presente aos concelleiros/as nomeados/as surtindo efectos dende o día da súa aceptación con independencia da data de publicación. Terceiro. –A Xunta de Goberno Local asumirá as funcións de asistencia e asesoramento que a esta Alcaldía lle atribúen directamente os artigos 23.2 da Lei 7/1985, e 53 do ROF, así como as que lle atribúan directamente as leis e Bases de Execución do Orzamento municipal; e por delegación desta Alcaldía, asumirá as seguintes competencias: 1.–As aprobacións dos instrumentos de planeamento de desenvolvemento do planeamento xeral non expresamente atribuídas ao pleno, así como da aprobacións dos instrumentos de xestión urbanística e os proxectos de urbanización.2.–O outorgamento de licencias reguladas na lexislación urbanística ou na sectorial que resulten de aplicación por remisión desta, incluídas as licenzas de actividade ( apertura ou funcionamento). 3.–A emisión de informe nos expedientes seguidos para o outorgamento das licenzas reguladas na lexislación urbanística ou na sectorial que resulten de aplicación por remisión desta, incluídos os das licenzas de actividade ( instalación e apertura ou funcionamento) 4.–Dentro da competencia prevista no apartado 21.1 f), sobre xestión económica e s) relativa á competencia residual, delégase a a resolución dos expedientes relativos ao outorgamento de subvencións a particulares, entidades públicas ou privadas e imposición de sancións en relación coas mesmas, segundo o previsto legalmente. O réxime xurídico da presente delegación será o previsto con carácter xeral nos artigos 114 a 118 do Real Decreto 2568/1986 de 28 de novembro, polo que se aproba o Regulamento de organización, funcionamento, e réxime xurídico das Entidades Locais, correspondendo así ao órgano delegante ( a Alcaldía) a resolución dos recursos de reposición que se plantexen contra os actos dictados pola Xunta de Goberno Local en exercicio das atribucións conferidas por delegación. Cuarto. –Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. A presente resolución entrará en vigor ao día seguinte ao da súa data, sen perxuízo da súa preceptiva publicación no BOP. Quinto. –Quedan derogadas cantas resolucións se opoñan ás presentes, expresamente as resolucións da Alcaldía sobre estos mesmos asuntos.” En Malpica de Bergantiños, a 23 de xaneiro de 2018. O alcalde Asdo.: Eduardo José Parga Veiga